અમેરિકી શેરબજારમાં તેજી જોવા મળી હતી. યુએસ નાસ્ડેક શેરબજાર ઇન્ડેક્સ નવી ઊંચાઇએ બંધ થયું હતું. નાસ્ડેક શેરબજાર ઇન્ડેક્સમાં ૧૦૭ પોઇન્ટનો ઉછાળો નોંધાઇ ૭,૮૨૩ પોઇન્ટની સપાટીએ છેલ્લે બંધ થયું હતું. ફેસબુક અને એમેઝોન કંપનીના શેર નવી ઊંચાઇએ જોવા મળ્યા હતા. યુએસ ડાઉ જોન્સ ઇન્ડેક્સ ૨૨૪ પોઇન્ટનો ઉછાળો નોંધાઇ ૨૪,૯૨૪ પોઇન્ટને મથાળે છેલ્લે બંધ નોંધાયો હતો, જ્યારે એસએન્ડપી-૫૦૦ શેરબજાર ઇન્ડેક્સમાં પણ ૨૪ પોઇન્ટનો સુધારો નોંધાઇ છેલ્લે ૨,૭૯૮ પોઇન્ટની સપાટીએ બંધ જોવાયો હતો. અમેરિકા દ્વારા ચીનથી આયાત થતી ચીજવસ્તુઓ પર તાજેતરમાં ડ્યૂટી વધાર્યા બાદ ચીન દ્વારા કોઇ પગલાં લેવામાં ન આવતાં યુએસ શેરબજારમાં તેની પોઝિટિવ અસર જોવા મળી હતી.